b'\n_START_ARTICLE_\nTeknetium\n_START_PARAGRAPH_\nTeknetium adalah sejenis unsur kimia dengan simbol Tc dan nombor atom 43. Unsur logam ini yang radioaktif, berbentuk pepejal berwarna kelabu dan digunakan dalam bidang perubatan sebagai penahan kakis._NEWLINE_Nama teknetium berasal daripada perkataan Yunani, technitos (\xcf\x84\xce\xb5\xcf\x87\xce\xbd\xce\xb7\xcf\x84\xcf\x8c\xcf\x82) yang bererti "sintetik" dengan akhiran -ium.\n_START_SECTION_\nCiri-ciri\n_START_PARAGRAPH_\nTeknetium ialah logam radioaktif kelabu yang berupa seperti platinum yang biasanya diperoleh sebagai serbuk kelabu._NEWLINE_Logam teknetium mengalami sebam dalam persekitaran udara lembap dan serbuk teknetium membakar dalam oksigen. Teknetium memiliki sembilan tahap pengoksidaan daripada -1 ke +7 dengan tahap-tahap umum ialah +4, +5 dan +7. Teknetium larut dalam akua regia, asid nitrik dan asid sulfurik pekat, namun tidak larut dalam asid hidroklorik tanpa mengira kepekatan.\n_START_SECTION_\nIsotop\n_START_PARAGRAPH_\nTeknetium ialah unsur dengan nombor atom terendah yang hanya memiliki isotop radioaktif. Isotop yang paling stabil ialah teknetium-97 dengan separuh hayat selama 4.21 juta tahun, teknetium-98 (4.2 juta tahun) dan teknetium-99 (211,100 tahun). 30 radioisotop teknetium lain telah dikesan dengan nombor jisim dari 85 ke 118.\n_START_SECTION_\nKegunaan\n_START_PARAGRAPH_\nTeknetium-99m, isomer nuklear metastabil digunakan dalam ujian perubatan isotop radioaktif. Teknetium-99m digunakan sebagai penyurih radioaktif yang digunakan dalam pengimejan perubatan badan manusia.'